Hoppet fra ferge - funnet etter tre uker
For tre uker siden hoppet 27-åringen fra Estland i vannet like før fergen ankom havnen i Helsinki, skriver den estiske avisen Öhtuleht. Den unge mannen skal selv ha hoppet fra fergen, men da han kom i det kalde vannet angret han seg og svømte til en øy i den finske skjærgården, skriver Aftonbladet. Mannens pårørende, som så at han hoppet fra fergen, varslet politiet som startet et stort søk - uten hell. I frykt for å havne i fengsel, turte ikke 27-åringen å gi tegn fra seg. De tre ukene estlenderen var på øya overlevde han på potetgull og sjokolade som han hadde stjålet da han brøt seg inn på en restaurant som var på øya. Mandag denne uken hadde 27-åringen fått nok og vinket til en båt han så på vannet, og ble dermed reddet av Kystvakten etter tre uker på øya. Restauranten eier, Simo Kiema, forteller til den estlanske avisen at han fant spor av mannen i restauranten og klarer ikke å forstå hvordan han klarte å overleve på så lite mat og under så kalde omstendigheter.
En 27 år gammel mann fra Estland hoppet av fergen og svømte i land på en øy hvor han skal ha overlevd tre uker på potetgull, sjokolade og vann.